**РЕПУБЛИКА СРБИЈА**

АУТОНОМНА ПОКРАЈИНА ВОЈВОДИНА

**ОПШТИНА ИНЂИЈА**

**ОПШТИНСКО ВЕЋЕ**

Број:401-415/2018-III

Дана:04.октобра 2018.године

Инђија, Цара Душана број 1

Општинско веће Општине Инђија, на основу члана 230. став 1. Закона о општем управном поступку („Службени лист СРЈ“, број 33/97 и 31/01 и „Службени гласник РС“, број 30/10 и 18/16) и члана 15. став 3. Правилника о условима и мерилима за избор корисника помоћи за решавање стамбених потреба избеглица доделом пакета грађевинског материјала, поступку и начину рада Комисије за избор корисника, број 401-487/16 од 12. децембра 2016. године, решавајући по жалби Станојевић Милана из Јарковаца, поднетој против Решења Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, број 80179/59-1 од 11. 04. 2018. године, на седници одржаној 04.октобра 2018. године, донело је следеће

**Р Е Ш Е Њ Е**

**Одбија се жалба Станојевић Милана из Јарковаца**, улица Николе Тесле број 2, изјављена против Решења Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, број 80179/59-1 од 11. 04. 2018. године, **као неоснована,** чиме се потврђује првостепено решење.

**О б р а з л о ж е њ е**

Станојевић Милан из Јарковаца, улица Николе Тесле број 2, рођен 23. 03. 1953 .године, изјавио је дана 09. 05. 2018. године, жалбу Општинском већу Општине Инђија на Решење Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, број 80179/59-1 од 11. 04. 2018. године, којим је пријава именованог у поступку избора корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, одбијена као неоснована.

Жалба је допуштена, благовремена и изјављена од овлашћеног лица.

Станојевић Милан из Јарковаца у жалби наводи да предметна кућа, за коју је подносилац поднео пријаву, јесте породична кућа која се састоји из две етаже, приземље и поткровље. Предметна кућа је само до пола завршена, односно условна. Поред наведеног, подносилац жалбе указује другостепеном органу да непокретност у првој етажи која је условна за живот има 80 m² корисног простора, при чему на том простору живи петоро лица.

Жалба није основана. Члан 4. став 1. тачка 4. Правилника, прописује да непокретност из тачке 3. овог члана, не испуњава основне услове становања, а да ће се уградњом додељеног материјала непокретност оспособити за употребу и становање.

Теренском провером Комисија је утврдила да непокретност (породична кућа), за коју је Станојевић Милан поднео пријаву, не испуњава услове из горе наведеног члана правилника. Наиме, теренском провером Комисије, а и самом изјавом подносиоца жалбе, утврђено је да домаћинство Станојевић Милана живи у породичној кући, за коју је поднета пријава.

Имајући у виду предње наводе, другостепени орган је, применом члана 230. став 1. Закона о општем управном поступку, нашао да је поступак који је претходио оспореном Решењу, правилно спроведен и да је оспорено Решење засновано на Закону, те је решено као у диспозитиву.

Ово решење је коначно и против њега није допуштена жалба.

**ПОУКА О ПРАВНОМ СРЕДСТВУ**: Против овог решења може се у року од 30 дана од дана пријема истог покренути управни спор код надлежног суда.

Тужба се предаје суду непосредно.

**Доставити:**

1. Комисији,
2. Именованом,
3. У спис,
4. Архиви.

Председавајућа,

заменик Председника општине

Драгана Радиновић